Koro Benito

Koro Benito García (Lumbrales, Salamanca, 1965eko martxoaren 5a) ekintzailea, idazlea, poeta eta kalibratzaile energetiko kalifikatua da. Euskaraz ere errezitatzen du. Iñigo Aranbarrik euskaratzen dizkio poemak. 

 Biografia 
Koro Benito Salamancako Lumbrales herrian jaio zen. Haurra zela Eibarrera etorri zen Benito-García familia eta han igaro zituen Korok haurtzaroa eta nerabezaroa. Zenbait urtez Durangon bizi ondoren, Garain bizi da gaur egun. Natur zalea eta estetika defendatzailea da.  

Autodidakta da, eta hainbat mintegi eta ikastaro egin ditu. Nabarmentzekoak dira: Bioemozioa, Poesia-deklamazioa, Terapia narratiboa, Bioenergia Unibertsala, I. eta II. mailak, Aingeru Guardianekin konektatzen, Energia-kalibraketa, 5 elementuekiko harmonizazioa. 

 Lan ibilbidea 

 Ileapaintzaile, dendari 
14 urtez ileapaintzaile jardun zuen eta gero denda baten 17 urte ileapaindegirako eta estetikarako produktuak saltzen. Aita hil zitzaionean bizimodua aldatu egin zuen, idazten eta taillerrak ematen.

 Idazle 
14 urte zituela sortutako lehen poema ikastetxeko aldizkarian argitaratu zuten, hortik aurrera idazten jarraitu zuen harik eta lanean hasi zen arte. Zenbait urtez idatzi gabe egon ondoren 25 urterekin berriro hasi zen idazten eta bere lehen poema liburua izan zena sortzen. Poesia sortzeari eta errezitatzeari ahal duen denbora guztia dedikatzen dio, ikastaroetan, errezitaldietan zein liburu aurkezpenetan parte hartuz. Hainbat errezitazio ikastaro ere egin ditu.

2016an ¿Seré arcoíris algún día? poema liburua argitaratu zuen eta bostgarren edizioa badu. Hainbat herritan aurkeztu zuen liburua, besteak beste, Lumbrales jaioterrian, Salamancan, Eibarren, Durangon, Bilbon, Granadan eta Madrilen.

2018an bigarren liburua argitaratu zuen Vagabunda.https://anboto.org/durangaldea/1539673720855-energia-berezi-bat-biltzen-du-liburuak-bederatzi-ataletan-banatuta-dago-eta-infinituaren-zenbakia-da-hori Garain aurkeztu zuen Bizkaiko Foru Aldundiak Gerediaga Elkartearekin batera antolatutako Europako Ondarearen jardunaldietan "Ondarea, emakumeen emaria" izenburupean. Garaikoaren ondoren, hainbat aurkezpen egin zituen Durango, Eibar, Madril, Bilbo, Bartzelona zein Lumbrales jaioterrian.

2023an Palabras de vida argitaratu zuen. 

 Lanak 
 ¿Seré arcoíris algún día? (2016), 5. edizioa.https://www.luzcultural.com/koro-benito-sere-arcoiris-algun-dia/
 Vagabunda (Forjadores de sueños, 2018), 3.edizioa.
 Palabras de vida (40 mezu poetiko, 2023), 2. edizioa.
 Bestelakoak 

 2016an "Voces del Extremo" izeneko urteroko poesia ekitaldian parte hartu zuen.
 2017 eta 2018an Gasteizko Festival Internacional de poesía, Poetas en mayo ekitaldian hartu zuen parte.
 2017, 2018 eta 2019an Madrilgo Festival de autores independientes Literania-n.
 2017, 2018 eta 2019an Durangoko Plateruena antzokian berak sortutako poemak irakurri zituen Hitzez eta Ahotsez jendaurreko irakurraldian, euskaraz.
 2018an Poema musikatu saioan parte hartu zuen Durangoko Andragunean.
 202ko martxoaren 21ean Iurretako Ibarretxe Kultur etxean, Poesiaren egunaren inguruan Poesia eta musika saioa Koro Benito eta Veronica de Cos.

 Erreferentziak 

 Kanpo estekak 

 Elkarrizketa, Koro Benitorekin Dotb 2023

 Elkarrizketa, Koro Benito: Las palabras crean tu realidad 

 Koro Benito. Facebook
 Koro Benito. Instagram 
 KoroBenito. Twitter
 Koro Benito. "Arco iris" poemak
 Koro Benito. Durango Telebistan. DOTB

Kategoria:Salamanca probintziako jendea
Kategoria:Eibartarrak
Kategoria:Gipuzkoako idazleak
Kategoria:XXI. mendeko emakume idazleak
Kategoria:Euskal Herriko gaztelaniazko poetak